text: [{"text_idx": "#000002", "text": "DV\u2019n maali?Guutuuf ulaagaalee akkamii gaafata?Akkamittis guutuu dandeenya?"}, {"text_idx": "#000003", "text": "DV (Diversity Visa)\u2019n carraa lootarii gara biyya Ameerikaatti nu galchu yoo ta\u2019u \u2018Green Card Lottery\u2019 jedhamuunis ni waamama. Addunyaa kanarraa biyyi wanta kana raawwattu ykn carraadhaan garasheetti nama fudhattu Ameerikaa qofaadha. Kana jechuun, carraa DV guutuun gara biyya Ameerikaa qofa nama geessa jechuudha."}, {"text_idx": "#000004", "text": "Ameerikaan carraa kanaan waggaa tokko keessatti namoota 55,000 ta\u2019an gara biyya isheetti fudhatti. yogguu biyyoota addunyaa kanarra jiran keessaa filattus, biyyoota waggaa shanan darban keessatti namoonni isaanii hedduun gara Ameerikaatti hin galle irraa namoota heddumminaan fudhatti. DV kanarratti biyyootni addunyaa kanarra jiran hundumti hirmaatoo miti. Fknf: namoonni Kaanaadaa, Biraazil, Ingiliz, Chaayinaa fi kkf hedduun carraa kana guutuun hin eeyyamamuuf."}, {"text_idx": "#000005", "text": "Bara 2019\u2019tti namoota Miiliyoona 12 ol ta\u2019antu carraa kana guute. Kan argate garuu namoota 55,000 qofaadha. Nama amma kana keessaa siif baanaan kun dhuguma carraadha. Akkuma arginetti guunnee arganna jechuun hin danda\u2019amu. Seeraan guutamuu qaba. Biyya keessatti manneen Intarneetii hedduun seeraan guutu, kaan immoo seeraan hin guutan ta\u2019a. yoo carraan si gahe DV\u2019n kee seeraan hin guutamne taanaan maqaan kee carraawwan dhumaa ykn carraa warra sirriitti guutamanii keessa galuu dhiisuu danda\u2019a."}, {"text_idx": "#000006", "text": "Namni guutu sun biyya akka guutaniif eeyyamame keessa jiraachuu qaba. Yokaan immoo biyya haati manaa isaa itti dhalatte fayyadamuu danda\u2019a; kana jechuun, yoo haati manaa isaa biyya eeyyamamaa ta\u2019e keessatti dhalatte ta\u2019e kan ishee fayyadamee guutuu danda\u2019a jechuudha. Ammas, akka tasaa maatiin isaa biyya biraatti dhalatan yoo ta\u2019e, biyyi isaan itti dhalatan ammo eeyyamamaadha yoo ta\u2019e, kan isaanii faayyadamee guutuu danda\u2019a. Kan kanaan alaa bifa kamiinuu taanaan guutuu hin danda\u2019u! Lammummaan ykn biyyi nama guutuu sun Lootaricharratti iddoo guddaa qaba."}, {"text_idx": "#000007", "text": "Akka carraa ta\u2019ee yoo filatame, Viisaa godaansaa argachuuf, namni carraa argate sun yoo xiqqaate barnoota sadarkaa lammaffaa xumuruu qaba ykn immoo barumsa ogummaadhaan (BLTO isa jennu) yoo xiqqaate muuxannoo hojii waggaa lamaa qabaachuu qaba. Yeroo baay\u2019ee nama fayyaa guutuu qabuu fi nama yakka kamirraayyuu bilisa ta\u2019etu filatama."}, {"text_idx": "#000008", "text": "Waa\u2019ee Lootarii kanarratti waggaa waggaadhaan seeronni haaraan ba\u2019uu ni malu. Mee seerotaa fi wantoota DV Lootarii bara kanaa guutuuf nu gargaaran waliin haa ilaallu:"}, {"text_idx": "#000009", "text": "DV\u2019n bara 2022 kun October. 07/2020 ganama keessaa sa\u2019a 12:00 irraa jalqabee guutamuu eegalameera. Dhumni isaa immoo November 10/2020 dha. Carraan namoota gara jalqabaa guutanii fi gara guyyaa dhumaa guutan tokko akka hin taane Dippaartimantiin Isteetii (Department Of State) kitaaba elektiroonawaa isaa kan \u2018ulaagaalee guutamuu qaban\u2019 jedhu irratti barreesseera. inni biraan, namni tokko si\u2019a tokko qofa guutuu qaba malee irra deebiidhaan maqaa isaa jijjiiree suura isaa jijjiire guutuu hin qabu. Namni akkas godhee argame guutummaa guutuutti carraa sana keessaa ni haqama."}, {"text_idx": "#000010", "text": "Carraa keessan yaaluf kara marsaariitii dvprogram.state.gov galuu qabdu. Gara marsaariitichaa yogguu galtan bifa suuraa asii gadiitin isiniif fida. dursa irratti waa\u2019ee DV irraa barnoota tokko tokko isiniif laata.. itti aansee carraa DV guutuu eegaluf Begin Entry kan jedhu cuqaastu."}, {"text_idx": "#000011", "text": "Garuu, isa dura kanneen kanaa gadii sirriitti guutamuu qabuu irra deddeebin mirkaneeffadhaa:"}, {"text_idx": "#000013", "text": "7. Paaspoortii \u2013 asirratti maqaa Paaspoortii keessanirra jiru sirriitti galchitu, itti aansuudhaan lakk. isaa itti galchitu, guyyaa, ji\u2019aa fi bara inni hojii ala ta\u2019u (Expire date) itii galchitu. Ittuma fufuun biyya Paaspoortii kana isiniif kenne itii filattu. Hubachiisa: Paaspoortii barri itti darbe galchuun faayidaa hin qabu, carraa keessan isin jalaa cufa."}, {"text_idx": "#000014", "text": "Warreen Paaspoortii hin qabne immoo filannoo B: jalaa isa sadaffaarra jiru \u2018Unable to obtain a passport, and have received an individual waiver of the passport requirement by the Secretary of Homeland Security or Secretary of State.\u2019 isa jedhu filattu."}, {"text_idx": "#000016", "text": "Suurri keessan dugda-duubni isaa adii qulqulluu ta\u2019uu qaba, gaaddidduu yoo qabaate hin fudhatamu.Suurri keessan Kishaafa (Eye Glass) qabaachuu hin qabu.Dalgeen isaa piikselii (pixel) 600 ta\u2019uu qaba.Hojjaan isaas piikselii (pixel) 600 ta\u2019uu qaba.Edge type \u2013 2D/maskResolution 300 pixels/cm fi gosti suura sanaa \u2018JPG file\u2019 ta\u2019uu qaba."}, {"text_idx": "#000020", "text": "13. What is the highest level of education you have achieved, as of today? \u2013 Hanga har\u2019aatti sadarbaa barnootaa ol\u2019aanaa kam qabda jedhee sin filachiisa. Warren armaan gadii keessaa sadarkaa barnootaa qabdan filachuu qabdu."}, {"text_idx": "#000021", "text": "14. What is your current marital status? \u2013 ammatti jireenya kee akkamidha jechuu barbaadeeti. Yoo kan fuutan/heerumtan ta\u2019e \u2018Married and my spouse is NOT a U.S... jedhee isa itti fufu guuttu, yoo kan hin fuune ta\u2019emmoo \u2018Unmarried\u2019 isa jedhu guuttu."}, {"text_idx": "#000022", "text": "15. Number of Children \u2013 yoo ijoollee qabdu ta\u2019e lakkoofsa baayyina isaanii ibsu galchitu."}, {"text_idx": "#000023", "text": "Kana booda \u2018CONTINUE\u2019 isa jedhu cuqaastu. Erga cuqaastanii booda fuula isa dhufurraa gara dhumaa deemtanii \u2018Submit\u2019 kan jedhu cuqaastu...kana booda foormiin keessan kun akka fudhatame kan ibsu fuulli tokko isiniif dhufa. fuulli sun baay\u2019ee waan isin fayyaduuf \u2018screenshot\u2019 godhattanii ol-kaawwachuu qabdu. Yokaan immoo fuulichumarra gara harka mirgaa irra keessa \u2018print\u2019 kan jedhu jira isa cuqaastanii bifa pdf dhaan fuula kana hambifachuu ni dandeessu."}, {"text_idx": "#000024", "text": "Tole kabajamtoota dubbistoota keenya, qophiin waa\u2019ee DV (Diversity Visa) qabannee dhufne kana fakkaata ture, waan nu waliin turtaniif galatoomaa isiniin jechaa carraa gaarii isiniif hawwina! Horaa bulaa deebanaa."}, {"text_idx": "#000026", "text": "Maloota 5 faayila kompiitara irraa bade deebisnee ittiin argannu"}, {"text_idx": "#000028", "text": "Diishii fi TV akkamiin qindoominaan hojjata?"}, {"text_idx": "#000029", "text": "Yeroo jalqabaaf ATM eenyutu hojjate? PIN isaa maaliif dijitii afur qofa ta\u2019ee..."}, {"text_idx": "#000031", "text": "Waan baredadha galatooma garu dhiifama wajjiin oso haala vediotin nuuf hojjattani"}, {"text_idx": "#000034", "text": "Eenyutti arma irratti na gargaaru danda\u2019a?"}, {"text_idx": "#000035", "text": "Mee waan akkamii si gargaarra? Ulaagaa barbaadamu guutte yoo ta\u2019e, akkuma olitti jenne gargaarsa namaa malee guutuu dandeessa"}, {"text_idx": "#000036", "text": "Baayee ulfaadhu baayee nuf yaadee . thank you my brother...."}, {"text_idx": "#000037", "text": "agree in good,I\u2019m please help me America move interested many needed I\u2019m"}, {"text_idx": "#000038", "text": "Suudi kessatti nuuf kannite tokkon qaba\nSuudi kessa jiraacha foormi kana guutu nan dandaha?\nFkn akakuma nama itoophiya jiruuti guutu?"}, {"text_idx": "#000039", "text": "Tole, ulaagaa barnootaa jedhame guuttee?"}, {"text_idx": "#000043", "text": "Qabxii 9ffaa irratti \u201cMailing Address\u201d kan jedhu sirritti hubadhu. yoo carraan si gahe teessoo isaan ittiin si quunnaman waan taheef kan dhugaa itti guutta. dubbisuu keetif galatoomi."}, {"text_idx": "#000048", "text": "Bayee Galatoomi bara Dabre wanta hunda guteen foto naaf fudhachuu dide me Numa yaala"}, {"text_idx": "#000051", "text": "Jalqaba irratti hojii gaarummaa ati dalagduuf baay\u2019ee galatoomi. Itti aansee yeroon process isaa jalqabetti waan tokkotu na rakkise. Akka na gargaartu abdii guddaan qaba. Innis lakkoofsa 6ffaa kan \u201cCountry of eligibility for the DV program\u201d jedhu kana irrattidha. Jechuun Itoophiyaan amman beekutti DV dhaf eligible dha. Kanaaf, Itoophiyaadhaf filannoo isa jalatti jiru kan #Yes fi #No jedhu kana keessaa isa kam filannaa? Sana booda kan \u201cIf not..... \u201d jedhuuf maal jenna? Gara keen ilaala akka naaf deebistuuf."}, {"text_idx": "#000053", "text": "Your email address will not be published."}, {"text_idx": "#000054", "text": "Save my name, email, and website in this browser for the next time I comment."}, {"text_idx": "#000057", "text": "Subscribe our newsletter to stay updated."}, {"text_idx": "#000060", "text": "Welcome, Login to your account."}, {"text_idx": "#000061", "text": "A password will be e-mailed to you."}]